Diari Oficial de la Generalitat Valenciana


Sumari del DOGV 3701, del 03-03-2000 (2000/1543)

Anunci d'un sistema de classificació. Llei 48/1998.
---------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/1543


Data del document
:   02-02-2000

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Ferrocarrils de la Generalitat Valenciana
    * base de dades

Anunci d'un sistema de classificació. Llei 48/1998. [2000/X1543]
  
1. Nom, adreça, número de telèfon i fax de l'entitat contractant
  
Ferrocarrils de la Generalitat Valenciana, partida de Xirivelleta s/n, 46382 València. Tel. 38 84 735 55 17. Fax 34 96 397 65 80.
  
2. Objecte del sistema de classificació
  
Aquest anunci arreplega els grups de productes i serveis en què s'agrupen les categories per a les quals Ferrocarrils de la Generalitat Valenciana utilitzarà la base de dades de registre de proveïdors.
  
Codi de productes i serveis, descripció dels grups:
  
1. Obres i instal·lacions
  
1.1. Obres ferroviàries en infraestructura
  
1.2. Obres en general
  
1.3. Electrificació
  
1.4. Instal·lacions en locals i edificis
  
1.5. Instal·lacions de seguretat
  
1.6. Instal·lacions de telecomunicacions
  
1.7. Equipament d'estacions
  
1.8. Equipament industrial
  
2. Productes de tipus general
  
2.1. Matèries primeres en general
  
2.2. Equip i material elèctric
  
2.3. Canonades i accessoris
  
2.4. Bombes, compressors i altres equips
  
2.5. Material de consum
  
2.6. Vehicles industrials
  
2.7. Subministraments industrials
  
2.8. Material d'oficina
  
2.9. Equips i subministraments informàtic
  
2.10. Equipament d'acabat de vehicles
  
3. Productes sector ferroviari
  
3.1. Material mòbil
  
3.2. Caixa
  
3.3. Bogies
  
3.4. Equip pneumàtic
  
3.5. Equip elèctric
  
3.6. Material per a instal·lacions fixes, vies i obres
  
3.7. Altres subministraments específicament ferroviaris
  
4. Productes sector transport amb autobús
  
4.1. Subministrament d'autobusos
  
4.2. Equip mecànic elèctric
  
4.3. Bastidor
  
4.4. Carrosseria i acabat
  
4.5. Altres subministraments específics del sector transport amb autobús
  
7. Serveis de tipus general
  
7.1. Manteniment d'edificis i instal·lacions
  
7.2. Serveis informàtics, de reproducció i de telecomunicacions
  
7.3. Serveis d'assegurança, bancaris, legals i relacionats
  
7.4. Serveis d'higiene i de gestió de residus
  
7.5. Lloguers
  
7.6. Vigilància i seguretat
  
7.7. Consultoria, enginyeria i assistència tècnica
  
7.8. Transports, viatges i serveis relacionats
  
7.9. Altres serveis generals
  
8. Serveis específics del sector ferroviari
  
8.1. Reparació de material mòbil
  
8.2. Manteniment material mòbil
  
8.3. Altres serveis ferroviaris
  
9. Serveis específics sector transport amb autobús
  
9.1. Manteniment d'autobusos
  
9.2. Manteniment d'instal·lacions
  
9.3. Altres serveis específics del sector transport amb autobús
  
3. Condicions que hauran de complir-se per a la classificació d'acord amb el sistema i els mètodes de verificació
  
El registre dels proveïdors s'efectuarà d'acord amb les seues característiques fonamentals, i en particular als elements personals, materials, econòmics i tècnics de què disposen en relació amb les categories de productes o serveis en què la sol·liciten. El proveïdor haurà de completar un qüestionari i remetre la documentació que se sol·licita (justificant de pagament de l'impost d'activitats econòmiques (IAE), d'estar al corrent del pagament amb la Seguretat Social i amb l'Agència Estatal de Tributs o amb els seus equivalents), així com una declaració firmada.
  
En el qüestionari s'analitzen els següents aspectes: informació general de la companyia i dades del registre mercantil o equivalent, persona de contacte, personal clau i nombre d'empleats, magatzems i centres de producció de l'empresa, companyies associades, dades comptables i financeres dels dos últims anys, banc i auditor principals, assegurança de riscos professionals, informació sobre sistemes d'assegurança de la qualitat, gestió mediambiental i prevenció de riscos laborables, informació detallada per a cada obra, producte o servei seleccionat (incloent-hi referències).
  
4. Període de validesa del sistema de classificació i tràmits per a la seua renovació
  
El sistema del registre de proveïdors (proTRANS) té una duració indefinida que s'haurà de renovar anualment la inscripció en aquest i actualitzar la informació assenyalada en el punt 3. L'accés al sistema està obert permanentment per a qualsevol proveïdor interessat.
  
5. Menció que l'anunci serveix de convocatòria de licitació
  
Aquest anunci serveix de convocatòria de licitació pel procediment negociat o restringit. Ferrocarrils de la Generalitat Valenciana utilitzarà per aquest fi el sistema de registre de proveïdors proTRANS per a les categories incloses en els grups de productes i serveis mencionats en el punt 2.
  
6. Adreça on es pot obtindre informació i documentació sobre el sistema
  
Les especificacions del sistema que detalla el procediment d'actuació i la documentació necessària per a participar en el sistema es poden arreplegar en:
  
Departament de registre, Aquiles Servicios de Contratación, SL, Núñez de Balboa núm. 90, Espanya, 28479 Madrid. Tel. 54 72 334 57 16. Fax 34 91 426 49 11, pàgina web: www.aquiles-sc.es, e-mail: thvLWADM@ebfxewd-vg.zo
  
7. Altres informacions
  
L'entitat citada ha establit amb Eusko Tren Bideak, FEVE, Metro Bilbao, Metro de Madrid i Ferrocarril Metropolità de Barcelona un sistema comú de registre de proveïdors denominat proTRANS, amb l'objecte de disposar d'una ferramenta que els permeta registrar els seus proveïdors i contractistes d'una forma eficaç, permanentment actualitzada, objectiva i no discriminatòria.
  
El sistema constitueix una primera fase prèvia al procés de classificació de Ferrocarrils de la Generalitat Valenciana. Aquesta empresa pot establir fases addicionals de classificació, i determinar per a això criteris addicionals en sectors d'activitat específics. El sistema podrà ser utilitzat per Ferrocarrils de la Generalitat Valenciana com a base per a realitzar la selecció de proveïdors que seran invitats a presentar ofertes.
  
Les empreses registrades en el sistema de registre de proveïdors establit podran eximir-se en la presentació de les seues ofertes de la documentació administrativa corresponent.
  
Ferrocarrils de la Generalitat Valenciana utilitzarà el registre en proTRANS com a base per a la selecció de candidats per a presentar ofertes subjectes a la Llei 48/1998 en les categories de productes i serveis assenyalades en el punt 2. Per a poder presentar ofertes en els procediments restringits i negociats d'adjudicació d'obres, subministraments i serveis corresponents al codi de productes i serveis mencionats en l'apartat 2, que es porten a cap en Ferrocarrils de la Generalitat Valenciana, els interessats hauran d'estar registrats, sense perjuí de les condicions concretes establides en els plecs de condicions generals i particulars, en el Sistema de Registre de Proveïdors (proTRANS) en els grups i subgrups que corresponguen.
  
Aquest requisit podrà no ser exigit per a l'adjudicació d'obres, productes i serveis que, encara que pertanyen als grups o subgrups citats, tinguen una quantia segons pressupost inferior a l'import assenyalat per la Llei 48/98 per a cada tipus de contracte.
  
El sistema reemplaça les bases de dades prèviament mantingudes per Ferrocarrils de la Generalitat Valenciana, per la qual cosa s'invita els proveïdors registrats en aquestes a registrar-se en proTRANS si desitgen continuar sent considerats en les seleccions de candidats invitats a presentar ofertes. Per tal de permetre el procés de les sol·licituts de registre, les bases de dades anteriors se utilitzaran paral·lelament amb aquest sistema durant un període transitori que expira l'1 de març de 2000.
  
Quan ho considere apropiat, Ferrocarrils de la Generalitat Valenciana pot publicar anuncis de contractes específics per a qualsevol de les categories en qüestió.
  
Aquells proveïdors que es troben inscrits actualment en proTRANS o que hagen sol·licitat la seua inscripció en aquest no necessiten sol·licitar el seu registre novament.